hu hu hu hu hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu fr en en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hbs_lat de el eo es et fi fr he is it ja kk lb lv ml nl nb pl pt ru en sk hbs_lat sv fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. október 5.
Ugrás a navigációhoz Ugrás a kereséshez
Ez a cikk a sakkjátszmák algebrai lejegyzését alkalmazza.
Réti-megnyitás világos első lépése után.
A Réti-megnyitás vagy Zukertort-megnyitás olyan megnyitás a sakkban, amelynek első lépése 1. Hf3.
Nevét Réti Richárd nem hivatalos nagymesterről kapta, aki 1924-ben ezzel a megnyitással győzte le José Raúl Capablanca akkori sakkvilágbajnokot. A Sakkmegnyitások Enciklopédiájában (Encyclopaedia of Chess Openings, ECO) a Réti-megnyitás kódjai: A04-A09.
A Chessbase statisztikája szerint a Hf3 a lehetséges 20 nyitólépés közt a harmadik legnépszerűbb. A huszárt jó mezőre fejleszti és gyors sáncolást készít elő. Ebben a megnyitásban világos állása rugalmas az első lépés után, nem kötelezi el magát valamely gyalogstruktúra iránt a centrumban és megvárhatja, hogy sötét feltárja saját szándékát. A lépés egyetlen apró hátránya, hogy elzárja az f-gyalog útját. Ez nem baj, ha világos nem akar gyorsan kilépni az f-gyaloggal, de kizárja az f3-ra, illetve a Hge2-re épülő játékrendszereket, amelyeket gyakran alkalmaznak a királyindiai védelem ellen.
1.... d5 folytatással általában más megnyitásba transzponálódik át, mint a királyindiai, vagy a vezércsel. Ha világos a korai szakaszban c4-et is húz, akkor a játszma az angol megnyitásba is átmehet. 1....c5, 2. e4 esetén a szicíliai védelem is kihozható.
Amikor nem megy át valamely másik megnyitásba, a Réti megnyitás fő változatai a következők:
2. g3 (Királyindiai támadás, A07) (modern változat)
2…. c5 3. Fg2 (Királyindiai támadás, A08)
2. c4 (A09) (klasszikus változat)
Réti nevéhez legszorosabban az A06 jelű 1. Hf3 d5 változat fűződik. A leggyakoribb válasz világossal 2. c4, ez az A09 kódú hagyományos, vagy klasszikus változat. A legutóbbi években vált népszerűvé és ezért a modern változat nevet viseli a 2.g3 folytatás (A07), amelyben királyoldali futójával világos a játszma korai szakaszában fianchetto létrehozására törekszik, bár ez a játék gyakran megy át a királyindiaiba.
Klasszikus Réti: 1. Hf3 d5 2. c4
Az A09 állásból sötét válaszai:
2. … dxc4 - leveszi a gyalogot
2. … e6 - védi d5-öt
2. … c6 - védi d5-öt
2. … d4 - megtolja a gyalogot
Egy ponton világos g3-at és Fg2-t lép, fianchettóba húzva a futót a sáncolás előtt. Ez a Réti által hirdetett hipermodernizmus jegyében történik, amely a centrumnak a szárnyakról történő ellenőrzését jelenti a közvetlen elfoglalása helyett. Világos a tempóért és a pozícióért hajlandó áldozni is, bár a gyalogot ebben a játékban általában mérgezettnek tartják, mivel Va4+ azonnal visszanyeri és Vxc4 után vitathatatlan dominanciát biztosít világosnak a centrumban. Ez a csere fejletlenül hagyja sötét állását, miközben világos vezérével és huszárjával is előretör.
Sportportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Réti-megnyitás&oldid=24276434”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. október 5., 10:24
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.